जोली ने अपनी मां पर लिखी कहानी  
हॉलीवुड अभिनेत्री एंजेलिना जोली अपनी दिवंगत मां से प्रेरित होकर लिखी गई एक कहानी पर काम कर रही हैं, लेकिन वह इसको किसी को नहीं दिखाएंगी।
हॉलीवुड अभिनेत्री एंजेलिना जोली अपनी दिवंगत मां से प्रेरित होकर लिखी गई एक कहानी पर काम कर रही हैं, लेकिन उनका कहना है कि वह इसको कभी किसी को नहीं दिखाएंगी। जोली ने 'इन द लैंड ऑफ ब्लड एंड हनी' से निर्देशन की शुरुआत की थी। इस फिल्म की कहानी उन्होंने खुद लिखी थी। यह एक सर्बियाई सैनिक व एक बोस्निया की महिला के प्रेम की कहानी थी।

	अब जोली ने खुलासा किया है कि उन्होंने अपनी दिवंगत मां मार्शीलिन बर्टेड पर एक कहानी लिखी है। उनका 2007 में निधन हो गया था। जोली ने कहा, मैंने अपनी मां के गुजरने के बाद उन पर कहानी लिखी थी। ये कुछ ऐसी बातें और निजी दुनिया के ऐसे किरदार हैं, जिन्हें मैं कभी भी किसी के सामने जाहिर नहीं करूंगी।